Բնակիչ Էլմիրա Հարությունյանը զգուշավորությամբ բացում է ճկված դարպասն ու զրույցի կանչում: Օրեր առաջ հարեւան շենքի պատը խոնավությունից փլուզվել է, առաջին դեպքը չէ: «Բոլորն ասում են՝ էս տանը ոնց եք ապրում: Տան շեմն ու բակը իրարից կտրվել են, պատերը՝ ճաք տվել: Երբ սեղանին ջրալի կերակուր եմ դնում, ջուրն ափսեից թափվում է շենքի թեքության պատճառով: Մարզպետարանից ու քաղաքապետանից եկել են, նկարել: Փոխհատուցման ցուցակում երրորդն ենք»,- սրտնեղած պատմում է 70-ամյա թոշակառուն: